På morgenen 26. desember 2004 ble White fraktet fra sitt hjem i Cornelius i Nord-Carolina til et sykehus i Huntersville hvor han ble erklært død. Dødsårsaken var hjerterytmeforstyrrelser, ifølge Mecklenburg County Medical Examiner's Office forårsaket av sarkoidose som White hadde levd med i mange år. Det ble også nevnt at søvnapné kan ha spilt en rolle. Whites grav ligger i Glenwood Memorial Park i Mooresville i Nord-Carolina.